stanford-oval/wikipedia huggingface dataset:
Kaarlensilta

| Kaarlensilta   Karlův most |
| --- | --- |
 Kaarlen silta ja Prahan linna
Ylittää:  Vltavan
Sijainti:  Praha   Malá Strana ja Staré Město
Pituus:  515,76 m
Leveys:  9,4 m
Korkeus:  13 m
Avattu liikenteelle:  1402
Koordinaatit:  50°5′11″N, 14°24′43″E
Lisää silta-artikkeleitaArkkitehtuurin teemasivulla
Malostranská vež, toinen Kaarlensillan kahdesta tornista
Kaarlensilta pienen puolen puoleisesta tornista katsottuna
Kaarlensilta (tšek. Karlův most) on Vltavajoen ylittävä kuuluisa kivinen goottilaistyylinen silta Tšekin pääkaupungissa Prahassa. Kaarlensilta on 516 metriä pitkä ja lähes kymmenen metriä leveä. Se koostuu kuudestatoista kaaresta. Silta yhdistää toisiinsa Prahan Pienen puolen (Malá Strana) ja Vanhankaupungin (Staré Město).
Nykyään sillalla saa liikkua vain jalan, mutta aiemmin sen yli liikennöivät ensin hevos- ja sitten sähköraitiovaunut sekä autot.
Sillan molemmissa päissä on torni. Sekä Vanhankaupungin puoleiseen Staroměstská vežiin että Pienen kaupungin puoleiseen Malostranská vežiin pääsee kiipeämään ja ihailemaan Prahan ja Kaarlensillan maisemia. Nykyään sillan ovat vallanneet turistimassat, matkamuistokauppiaat ja katutaiteilijat. Jos haluaa nauttia sillalla kävelystä rauhassa ilman tungosta, on parasta mennä sinne erittäin myöhään illalla tai erittäin aikaisin aamulla.
Sijainti

Kaarlensilta sijaitsee Prahan historiallisessa keskustassa. Se yhdistää toisiinsa Malá Stranan ja Vanhankaupungin kaupunginosat Pikkukaupungin-  (Malostranské Náměstí) ja Ristiretkeläisten aukion (Křižovnické náměstí) kohdalla. Pohjoisessa sen lähin silta on Mánesin silta ja etelässä Legioonan silta.
Kaarlensillan vaiheet

Kaarlensillan rakentaminen aloitettiin vuonna 1357 Böömin kuningas Kaarle IV:n aikana. Rakentamista johti arkkitehti Peter Parler, jonka muihin töihin kuuluu esimerkiksi Pyhän Vituksen katedraali Prahan linnassa. Vanhan legendan mukaan sillan muurauslaastiin sekoitettiin kananmunankeltuaisia vahvistamaan sen rakennetta.
Alun perin sillan nimi oli Kivisilta (Kamenný most) ja myöhemmin Prahan silta (Pražský most). Kaarlensillaksi sitä on kutsuttu virallisesti vuodesta 1870 lähtien. Ennen nykyistä siltaa joen ylitti samalla kohden vuonna 1172 rakennettu Judithin silta, joka oli ensimmäinen kivisilta Vltavan yli. Se romahti tulvassa vuonna 1342. Toisin kuin edeltäjänsä, Kaarlensilta on selviytynyt monista tulvista: viimeksi vuonna 2002, kun maa koki pahimman tulvan viimeiseen 500 vuoteen.
Patsaat Kaarlensillalla

Siltaa koristavat kolmenkymmenen pyhimyksen patsaat, joista useimmat ovat parhaiden böömiläisten kuvanveistäjien tekemiä vuosien 1683 ja 1714 välisenä aikana. Sillalle ovat päässeet muun muassa Pyhä Johannes Nepomukilainen, Pyhä Vitus, Pyhä Luitgard, Johannes Kastaja, Pyhä Venceslaus, Pyhä Sigismund, Juudas Taddaeus ja Franciscus Assisilainen. Patsaista suosituin on varmaankin Pyhän Johannes Nepomukilaisen patsas. Hän oli tšekkiläinen marttyyripyhimys, joka teloitettiin heittämällä hänet sillalta alas kuningas Vaclav IV:n hallintokaudella. Patsaan muistolaatta kiiltää, sillä tuhannet ihmiset ovat kosketelleet sitä vuosisatojen aikana. Patsaan koskettamisen sanotaan tuovan hyvää onnea ja varmistavan, että kyseinen henkilö vielä palaa takaisin Prahaan.
Kuvagalleria

Kaarlensilta
Aiheesta muualla

Kuvia tai muita tiedostoja aiheesta Kaarlensilta Wikimedia Commonsissa
Keskiajan shakki

Keskiajan shakki oli keskiajalla Euroopassa pelattu shakkipelin muunnos, jossa eräät nappulat liikkuivat eri tavalla kuin vastaavat nappulat nykyään. Pelin tavoite oli sama kuin nykyäänkin, vastustajan kuninkaan saattaminen mattiin. Matin lisäksi peli saattoi päättyä myös ryöstövoittoon, jossa toinen pelaaja on lyönyt vastustajaltaan kaikki muut nappulat paitsi kuninkaan.
Nappulat

Kummallakin pelaajalla oli kuningas, visiiri (nykyisen kuningattaren paikalla), kaksi norsua (nykyisten lähettien paikalla), kaksi ratsua, kaksi tornia ja kahdeksan sotilasta. Kuningas, ratsu ja torni liikkuivat jo keskiajalla samoin kuin nykyään. Torni oli selvästi vahvin nappula. Myös ratsu oli suhteessa vahvempi kuin nykyään, toiseksi vahvin nappula.
Visiiri liikkui yhden ruudun vinottain. Nykyisten lähettien tavoin visiiri hallitsi vain mustia tai vain valkoisia ruutuja. (Tosin keskiajan shakissa laudan ruutuja ei välttämättä ollut väritetty) Visiiri oli heikko nappula.
Norsu liikkui kaksi askelta vinottain, riippumatta siitä oliko välissä olevassa ruudussa nappulaa vai ei, eli norsu hyppäsi yhden ruudun yli. Alkuruudussaan f1 sijainneella norsulla oli vain kahdeksan ruutua laudalla: f1, b1, d3, h3, f5, b5, d7 ja h7. Mustalla c8-norsulla oli vain ruudut c8, g8, a6, e6, c4, g4, e2 ja a2, joten laudan neljä norsua eivät kohdanneet missään ruudussa. Norsut eivät siis kyenneet lyömään toisiaan. Norsu oli heikko nappula, vain vähän sotilasta arvokkaampi, jolla ei ollut paljoa hyökkäysvoimaa.
Sotilaat liikkuivat vain yhden ruudun kerrallaan. Sotilas korottui visiiriksi, joten sotilaan korotus ei muuttanut paljoakaan laudan voimasuhteita. Torniksi tai ratsuksi sotilasta ei voinut korottaa, vaikka ne olivat paljon visiiriä voimakkaampia.
Nykyshakin erikoisuus, ohestalyönti perustuu sotilaan kaksoisaskeleeseen. Koska kaksoisaskelta ei tunnettu, ei tietysti ohestalyöntiäkään tunnettu.
Linnoitusta ei keskiajan shakissa tunnettu.
Historia

Eero Böökin mukaan shakkipeli on saatettu tuntea Ranskassa ja Espanjassa jo 700-luvulla Poitiers'n taistelun 732 jälkeen. Keskiajan ritaritarinoissa mainitaan sankarin olleen etevä shakinpelaaja tai shakin olleen tarinan kannalta tärkeä. Shakki esiintyy mm. Rolandin laulussa. Kaksi espanjalaista testamenttia vuosilta 1010 ja 1058 mainitsevat arvokkaan shakkilaudan. Eräs piispa testamenttasi arvokkaat shakkinappulansa vuonna 1010 kirkon käyttöön ja 1058 kreivitär Ermessenda määräsi testamentissaan kristalliset shakkinappulansa seurakunnalle. Almerian visiiri (-1038) oli espanjalaisen historioitsijan mukaan intohimoinen shakinpelaaja.
Shakki levisi varhain myös Sisiliaan ja Italiaan. Dokumentti vuodelta 1061 kertoo erään kardinaalin kirjeessään paaville valittaneen pappien taipumusta arpapeleihin ja shakin pelaamiseen. Tämä kardinaali oli ilmiantanut Firenzen piispan öisestä shakinpeluusta majatalossa. Kuten nämä esimerkit todistavat, keskiajan shakki oli suosittu ajanviete.
Itä-Rooman kirkko noin vuonna 1100 kielsi shakin peluun paheellisena, mikä todistaa pelin olleen yleisesti tunnettu Välimeren itäosassa. Shakki oli todennäköisesti jo 1000- tai 1100-luvulla tunnettu suurimmassa osassa Eurooppaa, Kainulaisen mukaan 1200-luvun loppuun mennessä. Espanjalainen shakkikirja vuodelta 1283 kertoo tarkoin shakin säännöt sekä mainitsee pelin nopeuttamiseksi joidenkin käyttävän sotilaan kaksoisaskelta sekä visiirin voivan esisiirrollaan hypätä ruudusta d1 ruutuihin b3, d3 ja f3 (sama hyppyoikeus lienee ollut myös mustalla). Nämä piirteet poikkesivat arabishakista ja kertovat Euroopassa kehitetyn keinoja pelin nopeuttamiseksi.
Nykyaikainen shakki alkoi kehittyä 1400-luvun puolivälin Italiassa, jossa kehitettiin kuningatar ja lähetti visiirin ja norsun tilalle. Tosin lähetti on mahdollisesti otettu Saksassa pelatun kuriirishakin kuriiri-nimisestä nappulasta, joka liikkui lähetin tavoin. Keskiajan shakki muuttui 1400-luvun lopulla kaikkialla Euroopassa lähes nykyisen kaltaiseksi, mutta kaikki säännöt eivät olleet vielä vakiintuneet. Linnoittuminen otettiin kuitenkin käyttöön vasta 1600-luvulla. Keskiajan shakilla on ollut huomattava osa Euroopan kulttuurissa 1000-luvulta 1400-luvun puoliväliin saakka.
Aiheesta muualla

Medieval Chess Rules (Arkistoitu – Internet Archive)
Kinect Adventures!

| Kinect Adventures! |
| --- | --- |

Kehittäjä:  Good Science Studio
Julkaisija:  Microsoft Studios
Pelimoottori:  Unreal Engine 3
Julkaistu:  NA 4. marraskuuta 2010EU 10. marraskuuta 2010
Lajityyppi:  Seikkailupeli, Urheilupeli
Pelimuoto:  yksinpeli, moninpeli
Ikäluokitus:  ESRB: E  Virheellinen ESRB-arvo
Alusta:  Xbox 360
Jakelumuoto:  DVD
Oheislaite:  Kinect
Lisää peliartikkeleitaVideopelien teemasivulla
Infobox OK  : 
Kinect Adventures! on Microsoft Studiosin julkaisema ja Good Science Studion kehittämä seikkailu- ja urheilupeli. Peli on julkaistu vain Xbox 360:lle. Se julkaistiin marraskuussa 2010. Peli on Xbox 360 -konsolin myydyin peli: peli on myyty Kinect-laitteen mukana, jota on myyty 24 miljoonaa kappaletta.
Peli vaatii Kinect-laitteen.
Aiheesta muualla

Kinect Adventures! MobyGamesissa (englanniksi)
Kikuzō Kisaka

| Henkilötiedot |
| --- | --- | --- |
Koko nimi: Kikuzō Kisaka
Syntymäaika: 
Syntymäpaikka: Japani
Kansalaisuus:  Japani
Pelipaikka: Hyökkääjä
Seurat
| Vuodet | Seura | O (M) |
|  | Osaka SC |  |
Maajoukkue
| 1923 | Japani | 2 (0) |
Kikuzō Kisaka (jap. 木坂 規矩三, Kisaka Kikuzō) oli japanilainen jalkapalloilija.
Jalkapallomaajoukkue

Kisaka debytoi Japanin A-maajoukkueessa toukokuussa 1923. Hän on pelannut kaksi maaottelua.
Aiheesta muualla

National Football Teams
Ksanthippos

Ksanthippos (m.kreik. Ξάνθιππος, lat. Xanthippus) voi viitata seuraaviin:
Ksanthippos (500–400-luku eaa.), ateenalainen sotapäällikkö, Perikleen isä
Ksanthippos (400-luku eaa.), Perikleen vanhempi aviollinen poika
Ksanthippos Spartalainen (200-luku eaa.), Karthagoa palvellut sotapäällikkö
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Ksanthippos”, voi hakea sivunnimihaulla, laajalla sivunnimihaulla tai tekstihaulla.
Kine Hellebust

| Kine Hellebust |
| --- | --- |

Henkilötiedot
Koko nimi:  Anne Katrine Hellebust
Syntynyt: 15. joulukuuta 1954 (ikä 69) Harstad, Norja
Ammatti:  näyttelijä, laulaja, kirjailija
Anne Katrine "Kine" Hellebust (s. 15. joulukuuta 1954 Harstad) on norjalainen laulaja, näyttelijä ja kirjailija. Hän oli kiinnitettynä Hålogalandin teatteriin vuosina 1976–1977 ja 1984–1987, ja siinä välissä hän oli mukana oslolaisessa Tramteatret-teatteriryhmässä, jossa hän paitsi näytteli myös levytti musiikkia. Vuonna 1987 Hellebust ryhtyi freelanceriksi ja on muun muassa näytellyt sekä tehnyt käsikirjoituksia televisioon ja elokuviin. Kirjailijana hän julkaisi vuonna 1998 esikoisteoksensa, lastenkirjan Ho Anne og den forsvunne nøkkelen.
Aiheesta muualla

Kuvia tai muita tiedostoja aiheesta Kine Hellebust Wikimedia Commonsissa
Kinect Joy Ride

| Kinect Joy Ride |
| --- | --- |

Kehittäjä:  BigPark
Julkaisija:  Microsoft Game Studios
Julkaistu:  NA 4. marraskuuta 2010 EU 10. marraskuuta 2010 AU 18. marraskuuta 2010
Lajityyppi:  ajopeli
Pelimuoto:  yksinpeli, moninpeli
Ikäluokitus:  ESRB: E
Alusta:  Xbox 360
Lisää peliartikkeleitaVideopelien teemasivulla
Infobox OK : 
Kinect Joy Ride on BigParkin kehittämä ja Microsoft Game Studiosin marraskuussa 2010 julkaisema ajopeli. Peli julkaistiin Xbox 360:lle, ja pelissä käytetään Kinectiä pelin ohjaamiseen.
Pelaaminen

Peli pystyy ohjaamaan kun pelaaja ottaa kiinni ns. näkymättömästä ratista ilmassa kiinni ja kääntää käsiänsä kuin rattia. Pelaaja pystyy tekemään erilaisia temppuja ilmassa saadakseen ylimääräisiä pisteitä. Peliä pystyy pelaamaan korkeintaan kaksi pelaajaa samalla konsolilla tai korkeintaan kahdeksan pelaajaa Xbox Livessä.
Keskinen Saarijärvi

| Keskinen Saarijärvi |
| --- | --- |
Valtiot:  Suomi
Maakunnat:  Päijät-Häme
Kunnat:  Padasjoki
Koordinaatit:  61°15′39″N, 25°04′37″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Kukkian reitin valuma-alue (35.78)
Laskujoki:  oja Vähään Saarijärveen 
Järvinumero:  35.786.1.006
Mittaustietoja
Pinnankorkeus:  160,2 m  
Rantaviiva:  1,549 km  
Pinta-ala:  8,278 ha  
Saaria:  ei saaria 
 fiKeskinen Saarijärvi 
Keskinen Saarijärvi  on Päijät-Hämeessä Padasjoella  sijaitseva järvi.
Maantietoa

Järven pinta-ala on 8,3 hehtaaria ja se on 600 metriä pitkä ja 250 metriä leveä. Järvellä ei ole kartan mukaan saaria. Sen rantaviivan pituus on 1,5 kilometriä.
Vesistösuhteet

Järvi sijaitsee Kokemäenjoen vesistössä (vesistöaluetunnus 35) Längelmäveden ja Hauhon reittien valuma-alueen (35.7) Kukkian reitin valuma-alueella (35.78), jonka Heinäjoen valuma-alueeseen (35.786) se kuuluu. Järven vedenpinnan korkeus on 160,2 metriä mpy.
Karkulampi (Virrat)

| Karkulampi |
| --- | --- |
Valtiot:  Suomi
Maakunnat:  Pirkanmaa
Kunnat:  Virrat
Koordinaatit:  62°18′13″N, 23°48′37″E
Vesistöalue ja valuma-alueen tietoja
Päävesistöalue:  Kokemäenjoen vesistö (35)
Valuma-alue:  Toisveden alue (35.42)
Laskuoja:  Hasanoja Toisveteen 
Järvinumero:  35.421.1.007
Mittaustietoja
Pinnankorkeus:  147,1 m  
Rantaviiva:  0,758 km  
Pinta-ala:  3,782 ha  
Saaria:  ei saaria 
 fiKarkulampi 
Karkulampi  on Pirkanmaalla Virroilla Ilomäen kylän lähellä sijaitseva lampi.
Maantietoa

Lammen pinta-ala on 3,8 hehtaaria, se on 300 metriä pitkä ja 200 metriä leveä. Lammella ei ole kartan mukaan saaria.  Sen rantaviivan pituus on 750 metriä.
Vesistösuhteet

Lampi sijaitsee Kokemäenjoen vesistössä (vesistöaluetunnus 35) Ähtärin ja Pihlajaveden reittien valuma-alueen (35.4) Toisveden alueella (35.42), jonka Toisveden lähialueeseen (35.421) se kuuluu. Lammen vedenpinnan korkeus on 147,1 metriä mpy.
Kemin satama

| Kemin Satama Oy |
| --- | --- |
Yritysmuoto:  osakeyhtiö
Perustettu:  2011
Kotipaikka:  Kemi
Infobox OKVirheellinen NIMI-arvo: 
Kemin satama kesällä 2014.
Kemin satama (LOCODE: FI KEM) on Kemin kaupungin omistamana osakeyhtiönä toimiva satama. Kemin Satama Oy perustettiin 31.12.2011. Satamaan kuuluvat Ajoksen syväsatama ja Veitsiluodon satama. Ajoksessa toimii myös öljysatama. Aluksia satamassa vierailee vuosittain noin 750, ja ne kuljettavat noin kolme miljoonaa tonnia tavaraa.
Historiaa

Satama on perustettu Kemin kaupungin perustamisvuonna 1869. Alun perin satama oli nykyisen sisäsataman paikalla aivan kaupungin keskustassa. Paikalla on vieläkin Valter Thomén suunnittelema jugend-tyylinen tullikamari vuodelta 1912. Alueella on myös muita vanhoja rakennuksia liittyen sataman toimintaan. Ajoksen sataman rakentaminen alkoi vuonna 1939.
Satama-alueet

Ajoksen satama (LOCODE: FI AJO) on Kemin pääsatama, joka sijaitsee Ajoksen kaupunginosassa. Sataman kautta tuodaan öljytuotteet, kemikaalit, raakapuu sekä kontteja. Sataman laiturisyväys on 10,0 metriä ja se mahdollistaa noin 30 000 tonnin kertalaivauksen. 1. heinäkuuta 2006 lähtien kaikki vienti Kemistä hoidetaan Ajoksen kautta. Vuonna 2022 satamassa alkoivat syvennystyöt, jonka myötä uudeksi kulkusyvyydeksi tulee 12 metriä. Samalla myös Ajoksen meriväylää levennetään.
Veitsiluodon satama (LOCODE: FI VEI) sijaitsee myös Ajoksen kaupunginosassa ja siellä Veitsiluodon pienalueella Stora Enson tehdasalueella. Satama toimii Stora Enson Veitsiluodon tehtaiden tuontisatamana. Sen kautta tuodaan tehtaille raakapuuta ja paperin täyteaineita sekä kemikaaleja konteissa. Sataman syväys on 7,0 metriä.
Aiheesta muualla

Wikimedia Commonsissa on kuvia tai muita tiedostoja aiheesta .
Kemin sataman viralliset kotisivut
Suomen raja-asemat
| --- | --- |
Maaraja-asemat:  Haapovaara | Imatran Pelkola | Inari | Karesuvanto | Karikangas | Karigasniemi | Karttimo | Kilpisjärvi | Kivilompolo | Kivipuro | Kokkojärvi | Kolmikanta (Imatra) | Kurvinen | Kuusamo | Leminaho | Muonio | Niirala (Tohmajärvi) | Nuijamaa-Brusnitšnoje (Lappeenranta) | Nuorgam | Näätämö | Onkamo | Parikkala | Pello | Puitsi | Rajakangas | Raja-Jooseppi-Lotta (Sodankylä) | Ruhovaara | Salla | Santio (Virolahti) | Tornio-Haaparanta | Uukuniemi | Vaalimaa-Torfjanovka (Virolahti) | Vainikkala-Lužaika (Lappeenranta) | Valkeavaara | Vartius-Lyttä (Kuhmo) | Virtaniemi
Lentoasemat:  Enontekiö | Helsinki-Vantaa | Ivalo | Joensuu | Jyväskylä | Kajaani | Kemi-Tornio | Kittilä | Kokkola-Pietarsaari | Kuopio | Kuusamo | Lappeenranta | Maarianhamina | Mikkeli | Oulu | Pori | Rovaniemi | Savonlinna | Tampere-Pirkkala | Turku | Vaasa
Satamat:  Eckerö | Färjsundet | Hamina | Hanko | Haukipudas | Helsinki | Inkoo | Kalajoki | Kaskinen | Kemi | Kemiö | Kirkkonummi | Kokkola | Kotka | Kristiinankaupunki | Lappeenranta | Loviisa | Långnäs | Maarianhamina | Merikarvia | Naantali | Nuijamaa | Olkiluoto | Oulu | Parainen | Pernaja | Pietarsaari | Pohja | Pori | Porvoo | Raahe | Rauma | Salo | Sipoo | Taalintehdas | Tammisaari | Tornio | Turku | Uusikaupunki
Rautatieasemat:  Helsingin rautatieasema | Kouvolan rautatieasema | Vainikkalan rautatieasema
Koiranelämää (7 tassua ja Penny)

Koiranelämää on Thomas Brezinan Seitsemän tassua ja Penny -kirjasarjan ensimmäinen. Kirja käsittelee Pennyn, ja tämän koirien, pienen temppelikoira Millin ja elokuvatähti Robinin elämää ja seikkailuja. Millin oli joku heittänyt ulos liikkuvasta autosta, ja Robinin kouluttaja-emäntä oli halvaantunut vakavasti kuvauksissa, joten Robin oli jäänyt Pennyn luokse.
Killi ja Kiki

| Killi ja Kiki> ven. Котики, вперёд! engl. Kit and Kate |
| --- | --- |

Kestoaika:  5 min
Alkuperämaa:  Venäjä
Alkuperäiskieli:  englanti
Verkko:  Suomi: Yle TV2
Tuotanto
Tuotantoyhtiö(t):  Toonbox
Aiheesta muualla
IMDb
Killi ja Kiki (ven. Котики, вперёд!, engl. Kit and Kate) on venäläis-kyproslais-ranskalais-yhdysvaltalainen animaatio- televisiosarja.
Hahmot

Killi (ven. Котя, engl. Kit)
Kiki (ven. Катя, engl. Kate)
Äiti (ven. Мама, engl. Mom)
Isä (ven. Папа, engl. Dad)
Ankat (ven. Утята, engl. Ducks) - Vaakku (ven. Гоша, engl. Quick), Vääkky (ven. Тоша, engl. Quack) ja Viikku (ven. Тимоша, engl. Quake)
Äänirooleissa > Suomenkieliset

| 0 | 1 | 2 |
| --- | --- | --- |
|  Saara Lehtonen  | … |  Kiki, kertoja   |
|  Karolina Blom  | … |  Killi (Kikin isoveli)   |
|  Markus Niemi  | … |     |
|  Merita Seppälä  | … |     |
|  Petri Hanttu  | … |     |
Käännös: Fiable Oy
Tuotanto: Uptempo Oy
Kinect Sports

| Kinect Sports |
| --- | --- |

Kehittäjä:  Rare
Julkaisija:  Xbox Game Studios
Säveltäjä:  Robin Beanland
Pelisarja:  Kinect Sports
Julkaistu:  2010
Lajityyppi:  jalkapallovideopeli (d)
Pelimuoto:  yksinpeli ja moninpeli
Ikäluokitus:  ESRB: 10 vuotta tai vanhempi  PEGI 3  USK 0 
Alusta:  Xbox 360
Jakelumuoto:  DVD-ROM
Oheislaite:  Kinect
Lisää peliartikkeleitaVideopelien teemasivulla
Infobox OK : 
Kinect Sports on Xbox 360:lle vuonna 2010 julkaistu videopeli, joka käyttää Kinectiä pelin ohjaamiseen. Pelin on kehittänyt Rare, joka julkaisi pelin Kinectin julkaisun yhteydessä. Peli sisältää kuusi erilaista liiketunnistimella toimivaa urheilulajia, joissa jokaisessa on kolme vaikeustasoa. Urheilulajeja voi pelata yksin, kaveria vastaan ja toisinaan myös kaverin kanssa samalla puolella. Pelissä on mukana myös Sports Party-pelimuoto joka mahdollistaa monien pelaajien pelaamisen turnauksissa. Pelin jatko-osa on Kinect Sports: Season Two.
Urheilulajit

Keilaus
Nyrkkeily
Yleisurheilu (100 metrin juoksu, keihäänheitto, pituushyppy, kiekonheitto ja 200 metrin aitajuoksu)
Pöytätennis
Jalkapallo
Rantalentopallo
Kauhea kankkunen 2

| Kauhea kankkunen 2> The Hangover Part II |
| --- | --- |
 Elokuvan DVD-painoksen kansikuva.
Ohjaaja:  Todd Phillips
Käsikirjoittaja:   Todd Phillips  Scot Armstrong  Craig Mazin 
Tuottaja:   Todd Phillips  Daniel Goldberg 
Säveltäjä:  Christophe Beck
Kuvaaja:  Lawrence Sher
Leikkaaja:   Debra Neil-Fisher  Mike Sale 
Pääosat:   Bradley Cooper  Ed Helms  Zach Galifianakis  Justin Bartha  Ken Jeong  Jamie Chung 
Valmistustiedot
Valmistusmaa:   Yhdysvallat
Tuotantoyhtiö:  Legendary Pictures Green Hat Films
Levittäjä:  Warner Bros. Pictures
Ensi-ilta:   26. toukokuuta 2011  27. toukokuuta 2011
Kesto:  103 min
Alkuperäiskieli:  englanti
Budjetti:  80 000 000 $
Tuotto:  586 764 305 $
Edeltäjä:  Kauhea kankkunen
Seuraaja:  Kauhea kankkunen 3
Aiheesta muualla
Virallinen sivusto
IMDb 
Elonet
AllMovie
Infobox OKNimi-testi OK: 
Kauhea kankkunen 2 (engl. The Hangover Part II) on vuonna 2011 ensi-iltansa saanut yhdysvaltalainen komediaelokuva, jonka on ohjannut Todd Phillips. Elokuva on jatko-osa vuoden 2009 elokuvalle Kauhea kankkunen. Elokuvan pääosassa ovat Bradley Cooper, Ed Helms, Zach Galifianakis, Justin Bartha ja Ken Jeong.
Näyttelijät

| 0 | 1 | 2 |
| --- | --- | --- |
|  Bradley Cooper  | … |  Phil Wenneck   |
|  Ed Helms  | … |  Dr. Stuart ”Stu” Price   |
|  Zach Galifianakis  | … |  Alan Garner   |
|  Justin Bartha  | … |  Doug Billings   |
|  Ken Jeong  | … |  Leslie Chow   |
|  Jamie Chung  | … |  Lauren Srisai   |
|  Mason Lee  | … |  Teddy Srisai   |
|  Paul Giamatti  | … |  Kingsley/etsivä Peters   |
|  Bryan Callen  | … |  Samir   |
|  Jeffrey Tambor  | … |  Sid Garner   |
|  Sasha Barrese  | … |  Tracy Billings   |
|  Gillian Vigman  | … |  Stephanie Wenneck   |
|  Yasmin Lee  | … |  Kimmy   |
|  Nirut Sirijanya  | … |  Fong Srisai   |
|  Crystal the Monkey  | … |  huumediileri-apina   |
|  Mike Tyson  | … |  oma itsensä   |
Arvioita

Nyt-liitteessä neljä kriitikkoa antoi elokuvalle pistekeskiarvon 1,8.selvennä
Aiheesta muualla

Wikisitaateissa on kokoelma sitaatteja aiheesta .
Rämö, Matti: Ihan sama krapula Hs.fi.  26.5.2011. Viitattu 27.5.2011.
Kikutsuki (1907)

| Kikutsuki / 菊月 |
| --- | --- |

Aluksen vaiheet
Rakentaja:  Uraga Dock Company
Kölinlasku:  2. maaliskuuta 1906
Laskettu vesille:  10. huhtikuuta 1907
Palveluskäyttöön:  20. syyskuuta 1907
Poistui palveluskäytöstä:  1. kesäkuuta 1930
Loppuvaihe:  romutettu
Tekniset tiedot
Uppouma:  460 t
Pituus:  72 m
Leveys:  6,57 m
Syväys:  1,8 m
Koneteho:  6 000 ihp
Nopeus:  29 solmua
Miehistöä:  70
Aseistus
Aseistus:  2 × QF 12 naulan 12 cwt laivatykki 4 × 8 cm/28 -tykkiä 2 × 18" torpedoputkea
Kikutsuki (jap. 菊月) oli keisarillisen Japanin laivaston 1907 valmistunut Kamikaze-luokan torpedovenehävittäjä.
Valmistus

Alus tilattiin Uraga Dock Companyltä osana vuoden 1905 hankintoja. Sen köli laskettiin 2. maaliskuuta 1906 ja alus laskettiin vesille 10. huhtikuuta 1907. Alus valmistui vielä samana vuonna 20. syyskuuta.
Palvelus

Alus luokiteltiin 28. elokuuta 1912 kolmannen luokan hävittäjäksi ja se poistettiin ensilinjan tehtävistä. Alus muutettiin 1. joulukuuta 1924 miinanraivaajaksi ja se nimettiin 1. elokuuta 1928 W-12:ksi. Alus poistettiin alusluettelosta 1. kesäkuuta 1930.
Khalid Boulami

| Mitalit> Maa:   Marokko.Miesten yleisurheilu. Olympialaiset  | Mitalit> Maa:   Marokko.Miesten yleisurheilu. Olympialaiset  | Mitalit> Maa:   Marokko.Miesten yleisurheilu. Olympialaiset  | Maa:   Marokko> Miesten yleisurheilu. |
| --- | --- | --- | --- |
|  Pronssia | Atlanta 1996 | 5 000 m |  |
| MM-kilpailut  | MM-kilpailut  | MM-kilpailut  |  |
|  Hopeaa | Göteborg 1995 | 5 000 m |  |
|  Hopeaa | Ateena 1997 | 5 000 m |  |
Khalid Boulami (s. 7. elokuuta 1969) on marokkolainen entinen kestävyysjuoksija.
Boulamin ensimmäiset merkittävät saavutukset olivat 1994 IAAF:n GP-finaalin toinen sija 5 000 metrin juoksussa ja 1995 GP-finaalin kolmas tila 3 000 metrin juoksussa. Göteborgin MM-kisoissa 1995 hän voitti hopeaa 5 000 metrillä ja Atlantan olympialaisissa 1996 pronssia samalla matkalla. Vuonna 1997 hän voitti jälleen MM-hopeaa Ateenan MM-kisoissa ja voitti GP-finaalin 5 000 metrillä. Boulami teki myös ennätyksensä, 7.30,99 (3 000 m) ja 12.53,41 (5 000 m) samana vuonna. 1997 hän saavutti parhaan sijoituksensa maastojuoksun MM-kilpailuissa olemalla pitkällä matkalla kymmenes.
Boulamin veli, Brahim Boulami, on estejuoksun entinen ME-mies.
Aiheesta muualla

Khalid Boulami Kansainvälinen yleisurheiluliitto. (englanniksi)